**Ն Ա Խ Ա Գ Ի Ծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԹՎՈՎ 11 (ՏԱՍՆՄԵԿ) ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 10-րդ հոդվածի 11-րդ մասի, Գյումրի համայնքի ավագանու 2017 թվականի նոյեմբերի 06-ի N119-Ն որոշման 1-ին կետով հաստատված կարգի 4-րդ կետի 6-րդ ենթակետի «ա» պարբերության, 10-րդ և 11-րդ կետերի դրույթներով և հիմք ընդունելով Գյումրի համայնքի համայնքային ոչ առևտրային կազմակերպությունների տնօրենների ներկայացրած նախահաշիվները (համայնքապետարանում մուտքագրված՝ 2018 թվականի N 763 թվագրմամբ)՝ **Գյումրի համայնքի ավագանին որոշում է.**

**1.** Գյումրի համայնքի թվով 11 (տասնմեկ) համայնքային ոչ առևտրային կազմակերպություններին (այսուհետ՝ կազմակերպություններ) հատկացնել 6.365.000 (վեց միլիոն երեք հարյուր վաթսունհինգ հազար) Հայաստանի Հանրապետության դրամ, կազմակերպություններում շինվերանորոգման աշխատանքներ կատարելու համար շինարարական նյութեր ձեռք բերելու նպատակով` համաձայն հավելվածի:

**2**.Հանձնարարել Գյումրու համայնքապետարանի աշխատակազմի ֆինանսա-տնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2018 թվականի բյուջեի 8/1/1 գործառական դասակարգման (4819) «Նվիրատվություն այլ շահույթ չհետապնդող կազմակերպություններին» տնտեսագիտական դասակարգման հոդվածից՝ օրենքով սահմանված կարգով:

**Վ. ՄԽԻԹԱՐՅԱՆ**

**Ռ.ԱՍԱՏՐՅԱՆ**

**Ա.ՊԱՊԻԿՅԱՆ**

**Ա. ԲԱԼԱԲԵԿՅԱՆ**

**Լ.ՋԻԼԱՎՅԱՆ**

**Մ.ՂԱԶԱՐՅԱՆ**

**Կատարող՝**

**Հ. Հովհաննիսյան**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԹՎՈՎ 11 (ՏԱՍՆՄԿԵԿ) ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

«Հայաստանի Հանրապետության Շիրակի մարզի Գյումրի համայնքի թվով 11 (տասնմեկ) համայնքային ոչ առևտրային կազմակերպություններին դրամական միջոցներ հատկացնելու մասին» որոշման ընդունումը պայմանավորված է մարզադպրոցներում մարզումները անխափան անցկացնելու և կարևոր մրցաշարերին որակյալ նախապատրաստվելու համար, մարզադպրոցները վերանորոգելու անհրաժեշտությամբ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԹՎՈՎ 11 (ՏԱՍՆՄԵԿ) ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Շիրակի մարզի Գյումրի համայնքի թվով 11 (տասնմեկ) համայնքային ոչ առևտրային կազմակերպություններին դրամական միջոցներ հատկացնելու մասին» որոշման ընդունմամբ Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: