**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ԳՈՒՅՔ ՁԵՌՔ ԲԵՐԵԼՈՒ ԵՎ ԱՅԴ ՆՊԱՏԱԿԻ ՀԱՄԱՐ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 13-րդ հոդվածի 10-րդ մասով, հիմք ընդունելով Հայաստանի Հանրապետության հյուսիսային քաղաքացիական դատարանի 2008 թվականի հոկտեմբերի 20-ի N ՀՅՔԴ6/0507/04/08 վճիռը և «Ա.Գ.ԷՍԹԵՅԹ» սահմանափակ պատասխանատվությամբ ընկերության կողմից տրված 2017 թվականի դեկտեմբերի 11-ի N 12111712 գնահատման ակտը՝ **Գյումրի** **համայնքի ավագանին որոշում է.**

1. Թույլատրել Գյումրի համայնքի կարիքների համար օգտագործելու նպատակով ուղղակի վաճառքի միջոցով ձեռք բերել «Էլեկտրոն» փակ բաժնետիրական ընկերության «Գյումրի էլեկտրոն» դուստր ձեռնարկությանը սեփականության իրավունքով պատկանող Գյումրի քաղաքի Գործարանային փողոց N 2/6 հասցեում գտնվող բնակելի շենքը՝ 4650,54 (չորս հազար վեց հարյուր հիսուն ամբողջ հիսունչորս հարյուրերորդական) քառակուսի մետր մակերեսով, հարթակը՝ 7,53 (յոթ ամբողջ հիսուներեք հարյուրերորդական) քառակուսի մետր մակերեսով և հողամասը՝ 1432,0 (մեկ հազար չորս հարյուր երեսուներկու) քառակուսի մետր մակերեսով (անշարժ գույքի նկատմամբ իրավունքների պետական գրանցման վկայական N 04122017-08-0017):
2. Սույն որոշման 1-ին կետում նշված անշարժ գույքի ձեռք բերման համար Գյումրի համայնքի բյուջեից հատկացնել 15 807 000 (տասնհինգ միլիոն ութ հարյուր յոթ հազար) Հայաստանի Հանրապետության դրամ:
3. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման 2-րդ կետում նշված գումարի հատկացումը կատարել Գյումրի համայնքի 2018 թվականի բյուջեի 1/1/1 գործառնական դասակարգման (5111) «Շենք-շինությունների ձեռքբերում» տնտեսագիտական դասակարգման հոդվածից:
4. Անշարժ գույքի ուղղակի վաճառքի պայմանագրի նոտարական վավերացումն ու պայմանագրից ծագող իրավունքների պետական գրանցումն իրականացնել օրենքով սահմանված կարգով:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա. ՊԱՊԻԿՅԱՆ**

**Ա. ՀԱԿՈԲՅԱՆ**

**Հ. ԳԱՍՊԱՐՅԱՆ**

Կատարող՝ Ա.Հակոբյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ԳՈՒՅՔ ՁԵՌՔ ԲԵՐԵԼՈՒ ԵՎ ԱՅԴ ՆՊԱՏԱԿԻ ՀԱՄԱՐ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Հայաստանի Հանրապետության Շիրակի մարզի Գյումրի համայնքի կարիքների համար ուղղակի վաճառքի միջոցով գույք ձեռք բերելու և այդ նպատակի համար դրամական միջոցներ հատկացնելու մասին» որոշման ընդունումը պայմանավորված է Հայաստանի Հանրապետության Գյումրի համայնքի տարածքում վթարային շենքերի վերականգնման, քաղաքաշինական միջավայրի բարելավման և անապահով ընտանիքների տնազրկության խնդիրը մեղմելու անհրաժեշտությամբ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ԳՈՒՅՔ ՁԵՌՔ ԲԵՐԵԼՈՒ ԵՎ ԱՅԴ ՆՊԱՏԱԿԻ ՀԱՄԱՐ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Շիրակի մարզի Գյումրի համայնքի կարիքների համար ուղղակի վաճառքի միջոցով գույք ձեռք բերելու և այդ նպատակի համար դրամական միջոցներ հատկացնելու մասին» որոշման ընդունմամբ Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: